**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА**

**Предмет:** *Предлог привремене одлуке о начину и роковима избора и промене изборних предмета*

На основу члана 102. Закона о високом образовању („Службени гласник РС“, бр. 88/2017, 27/2018 – др. закон, 73/2018, 67/2019, 6/2020, 11/2021 – аутентично тумачење, 67/2021 и 76/2023), којим је прописано да студент приликом уписа школске године бира предмете из студијског програма, као и на основу члана 181 Статута Филозофског факултет, а у циљу благовремене организације наставног процеса и уређивања начина и рокова избора и промене изборних предмета до усвајања измена и допуна релевантних правилника, доноси се следећи

ПРЕДЛОГ ПРИВРЕМЕНЕ ОДЛУКЕ

- Овом привременом одлуком уређују се начин, рокови и услови избора и промене изборних предмета на основним, мастер и докторским академским студијама, до усвајања измена и допуна правилника о студијама и ценовника.

- Студенти су у обавези да изврше избор изборних предмета у првој недељи наставе сваког семестра, у складу са акредитованим студијским програмом и понуђеном листом изборних предмета.

- Промена изабраног изборног предмета може се извршити најкасније до истека треће недеље наставе у семестру, и то на основу писане молбе студента, уз сагласност надлежног продекана и предметног наставника.

- По истеку наведеног рока, промена изборног предмета може се одобрити само изузетно, уз: писану молбу студента предату у Служби за наставу и студентска питања, сагласност предметног наставника, и обавезу плаћања финансијске надокнаде у износу од 3.000, 00 рсд.

- Студент који не похађа све изабране и уписане предмете не може остварити право на повраћај (рефундацију) школарине, у складу са важећим актима установе.

- Први избор или промена изборних предмета на крају семестра или након завршетка наставе није дозвољена без последица и не може се одобрити без сагласности предметног наставника и примене одредаба о финансијској надокнади.

Ова привремена одлука примењиваће се до дана ступања на снагу измена и допуна правилника о основним, мастер и докторским академским студијама и ценовника, којима ће се трајно уредити питања из ове одлуке.

У Нишу, јануар, 2026.

Продекан за наставу Филозофског факултета

Проф. др Драгана Јовановић